|  |  |  |
| --- | --- | --- |
| Description: Description: C:\Users\Mociu  C2\Desktop\2000px-Coat_of_arms_of_Romania.svg.png | **ROMÂNIA**  **JUDEŢUL CLUJ**  **PRIMĂRIA COMUNEI MOCIU** |  |
| **407420- MOCIU nr. 72, tel: 0264/235.212;fax 0264/235.235**  Web site:[http://www.primariamociu.ro](http://www.primariamociu.ro/), e-mail:office@primariamociu.ro |

**PROIECT DE HOTARARE nr. 32 din 05.02.2025**

**privind aprobarea Acordului de înfrățire dintre Comuna Mociu, Județul Cluj, România și** **satul** **Cîşla, raionul Teleneşti, din Republica Moldova**

Consiliul Local al **comunei Mociu** întrunit în ședință ordinara din data de **22.04.2025,**

Analizand proiectul de hotarare nr. **32 din 05.02.2025**, referatul de aprobare al Primarului **comunei Mociu** nr. **31 din 05.02.2025**, in calitate de initiator;

Având în vedere:

* avizul Ministerului Afacerilor Externe nr. G1/369, înregistrat la Primăria Comunei Mociu sub nr. 1530 din 05.03.2025, avizul Ministerului Dezvoltarii, Lucrarilor Publice si Administrației nr. 30357/11.02.2025, înregistrat la Primăria Comunei Mociu sub nr. 1190 din 20.02.2025,

Având în vedere scrisoarea de intenție a **satului** **Cîşla, raionul Teleneşti,** **din Republica Moldova**, înregistrată cu nr. 9824 din 11.12.2024.

Având în vedere Raportul secretarului general din cadrul aparatului de specialitate al Primarului Comunei Mociu nr. 32 din 05.02.2025 şi Raportul Comisiei pentru buget, finanţe din cadrul Consiliului Local al Comunei Mociu;

Potrivit prevederilor Legii nr. 199/1997 pentru ratificarea Cartei europene a autonomiei locale;

In conformitate cu prevederile art. 35 din Legea nr. 273/2006 privind finanţele publice locale

În conformitate cu prevederile art. 41 alin. (1) din Legea nr. 590/2003 privind tratatele, cu modificările ulterioare;

* În temeiul prevederilor art.84, alin. 3-5, art. 89 alin 10 si alin 14, art. 129, alin. 2 lit e), alin 9 lit. c), din Ordonanța de Urgență nr. 57/2019 privind Codul administrativ, cu modificările şi completările ulterioare

**CONSILIUL LOCAL AL COMUNEI MOCIU**

**adoptă prezenta hotărâre:**

**Art. 1** – Se aprobă Acordul de Înfrățire între **Comuna Mociu**, Judeţul Cluj din România şi **satul** **Cîşla, raionul Teleneşti**, din Moldova , conform Anexei care face parte integrantă din prezenta hotărâre.

**Art. 2** – Se împuterniceşte domnul Focșa Vasile, Primarul Comunei Mociu, judeţul Cluj din România să semneze Acordul de Înfrățire între între **Comuna Mociu**, Judeţul Cluj din România şi **satul** **Cîşla, raionul Teleneşti,** din Moldova.

**Art. 3** – Cu ducerea la îndeplinire a prezentei hotărâri se încredinţează Primarul Comunei Mociu.

**Art.4 -** Prezenta hotarare se comunica, prin intermediul Secretarului general al comunei, în termenul prevazut de lege, Primarului comunei Mociu, lnstitutiei Prefectului Judetului Cluj si satului Cîşla, raionul Teleneşti.

**Primar, Secretarul general al comunei,**

**Focsa Vasile Ganfalean Maria-Ioana**

Nr. 31 din 05.02.2025

REFERAT DE APROBARE

A proiectului de hotărâre privind aprobarea Acordului de înfrățire dintre Comuna Mociu, Județul Cluj, România șisatul Cîşla, raionul Teleneşti.

Potrivit prevederilor art. 89 alin. (6) din OUG 57/2019, privind Codul Administrativ: ” *Unitățile administrativ-teritoriale au dreptul ca, în limitele competenței autorităților lor deliberative și executive, să coopereze și să se asocieze și cu unități administrativ-teritoriale din străinătate, în condițiile legii, prin hotărâri ale autorităților deliberative de la nivelul acestora. De asemenea, pot adera la organizații internaționale ale autorităților administrației publice locale, în condițiile legii. Cheltuielile ocazionate de participarea la activitățile organizațiilor internaționale se suportă din bugetele locale respective.”*

De asemenea, potrivit prevederilor 89 alin. (10-11) din OUG 57/2019, privind Codul Administrativ:

” *(10) Inițiativa unităților administrativ-teritoriale de a coopera și de a se asocia cu unități administrativ-teritoriale din străinătate, precum și de a adera la o asociație internațională a unităților administrativ-teritoriale va fi comunicată, prin intermediul primarilor, respectiv al președinților consiliilor județene, ministerului cu atribuții în domeniul afacerilor externe și ministerului cu atribuții în domeniul administrației publice. Proiectele de acord de cooperare pe care unitățile administrativ-teritoriale intenționează să le încheie cu unitățile administrativ-teritoriale din alte țări trebuie transmise spre avizare conformă ministerului cu atribuții în domeniul afacerilor externe și ministerului cu atribuții în domeniul administrației publice înainte de supunerea lor spre adoptare de către autoritățile deliberative.*

*(11) Ministerul cu atribuții în domeniul afacerilor externe și ministerul cu atribuții în domeniul administrației publice emit avizele pentru proiectele de acorduri prevăzute la alin. (10) în termen de 30 de zile de la primirea solicitării. În caz contrar, autoritățile administrației publice locale consideră că nu sunt obiecții și proiectul respectiv poate fi supus spre aprobare autorității deliberative interesate.*”

De asemenea, potrivit prevederilor art. 89 alin. (14-15) din OUG 57/2019, privind Codul Administrativ:

*”(14) Autoritățile administrației publice locale din România pot încheia acorduri de înfrățire/cooperare cu autoritățile administrației publice locale din alte state, prioritar cu autoritățile administrației publice locale din statele în care se află comunități de români, programe comune culturale, sportive, de tineret și educaționale, stagii de pregătire profesională și alte acțiuni care contribuie la dezvoltarea relațiilor de prietenie, inclusiv finanțarea acestora.*

*(15) Responsabilitatea privind acordurile de cooperare sau de asociere încheiate de unitățile administrativ-teritoriale revine în exclusivitate acestora.”*

Nu în ultimul rând, potrivit prevederilor art. 129 alin. (9) litera (c) din OUG 57/2019, privind Codul Administrativ, Consiliului Local:

”*c) hotărăște, în condițiile legii, cooperarea sau asocierea cu alte unități administrativ-teritoriale din țară sau din străinătate, precum și aderarea la asociații naționale și internaționale ale autorităților administrației publice locale, în vederea promovării unor interese comune*.”

Raportat la cadrul normativ indicat mai sus și având în vedere scrisoarea de intenție formulată și comunicată de reprezentanții satului Cîşla, raionul Teleneşti, din republica Moldova, scrisoare prin care aceștia își exprimă intenția de a se înfrăți cu Comuna Mociu, Județul Cluj, România, în vederea derulării unor poiecte în comun cu scopul declarat al îmbunătățirii și popularizării reciproce a imaginii ambelor comunități, propun spre aprobare Consiliului Local al Comunei Mociu Proiectul de hotărâre privind aprobarea Acordului de înfrățire dintre Comuna Mociu, Județul Cluj, România și satul Cîşla, raionul Teleneşti din Republica Moldova.

Primar

Focșa Vasile